Corona Sunsets Presents Summer Thieves Ohakune • Loop Recordings Aot(ear)oa
Corona Sunsets Presents Summer Thieves Ohakune
1 Sep 2018, 8pm, The Powderhorn Chateau, Mountain Rd, Ohakune Doiteronomio 31 | Beibele Inthaneteng | Phetolelo ya Lefase le Lefsa
31 Ke moka Moshe a ya a botša Baisiraele ka moka mantšu a,
2 a re go bona: “Lehono ke na le nywaga e lekgolo-masomepedi (120).+ Nka se sa dumelelwa go tšwa le go tsena,+ ka ge Jehofa a itše go nna: ‘O ka se tshele Noka ye ya Jorodane.’+
3 Jehofa Modimo wa lena ke yena a le etago pele ge le tshela.+ Ke yena a tlago go fediša ditšhaba tše pele ga lena gomme lena le tla di raka.+ Joshua ke yena a le etago pele ge le tshela,+ feela bjalo ka ge Jehofa a boletše.
4 Ditšhaba tšeo Jehofa o tla di dira tšeo a di dirilego Sihoni+ le Ogo,+ e lego dikgoši tša Baamore, gotee le naga ya bona, ge a be a ba fediša.+
5 Jehofa o di gafetše lena,+ ge e le lena le di dire go ya ka tšohle tšeo ke le laetšego tšona.+
6 Ebang le sebete gomme le tie matla.+ Le se ke la di tšhaba goba la di tšhoga,+ ka gobane Jehofa Modimo wa lena ke yena a sepelago le lena. A ka se le lahle goba a le tlogela.”+
7 Moshe a bitša Joshua a bolela le yena pele ga mahlo a Baisiraele ka moka a re: “Eba le sebete gomme o tie matla,+ ka gobane ke wena o tlago go iša setšhaba se nageng yeo Jehofa a enetšego borakgolokhukhu ba sona gore o tla ba nea yona; wena o tla ba nea yona e le bohwa.+
8 Jehofa ke yena a sepelago a le etile pele. Ke yena a tlago go dula a na le lena.+ A ka se le lahle goba a le tlogela. Le se ke la boifa goba la tšhoga.”+
9 Ke moka Moshe a ngwala molao wo+ a o nea baperisita bao e lego barwa ba Lefi,+ bona barwadi ba areka ya kgwerano ya Jehofa,+ a o nea le banna ka moka ba bagolo ba Isiraele.
10 Moshe a ba laela a re: “Mafelelong a nywaga e mengwe le e mengwe e šupago, ka nako e beilwego ya ngwaga wa go lokolla,+ ka monyanya wa mešaša,+
11 ge Isiraele ka moka e tlile go bona sefahlego sa Jehofa+ Modimo wa lena lefelong leo a tlago go le kgetha,+ lena le baleng molao wo pele ga Isiraele ka moka e theeditše.+
12 Kgoboketšang setšhaba,+ e lego banna, basadi, bana le badiiledi bao ba lego dikgorong tša lena, e le gore ba theetše gomme ba ithute,+ ka ge ba swanetše go boifa Jehofa Modimo wa lena+ le go ela hloko gore ba phetha mantšu ka moka a molao wo.
13 Le bana ba bona bao ba bego ba sa tsebe dilo tše ba theetše,+ ba ithute go boifa Jehofa Modimo wa lena matšatši ka moka a ge le phela nageng yeo le tshelago Noka ya Jorodane gore le yo e tšea e be ya lena.”+
14 Ka morago ga moo Jehofa a re go Moshe: “Tseba gore matšatši a gore o hwe a batametše.+ Bitša Joshua gomme le emeng ka tenteng ya kopano gore ke mmee gore e be moetapele.”+ Ka gona Moshe le Joshua ba ya ba ema ka tenteng ya kopano.+
15 Ke moka Jehofa a iponagatša tenteng a le thololong ya leru gomme thololo yeo ya leru ya ema kgauswi le mojako wa tente.+
16 Bjale Jehofa a re go Moshe: “Tseba gore o tlo robala le borakgolokhukhu ba gago;+ setšhaba se se tla ema+ sa yo otswa le medimo e šele ya nageng yeo se yago go yona,+ e lego medimo yeo e tla bego e le mo gare ga sona; se tlo ntlogela+ sa ba sa roba kgwerano ya ka yeo ke e dirilego le sona.+
17 Ka baka leo bogale bja ka bo tla se tukela letšatšing leo+ gomme ka se tlogela+ ka ba ka se utela sefahlego sa ka,+ sona ya ba selo se se swanetšego go fedišwa; bošula le ditlaišego tše dintši di tla se wela+ gomme lona letšatšing leo se tla re: ‘Na bošula bjo ga bo re wele ka gobane Modimo wa rena a se gona gare ga rena?’+
18 Ge e le nna letšatšing leo ke tla uta sefahlego sa ka ka baka la bobe ka moka bjo se bo dirilego, ka gobane se retologetše go medimo e mengwe.+
19 “Bjale ingwaleleng koša ye+ le e rute bana ba Isiraele.+ Nweletšang koša ye megopolong ya bana ba Isiraele gore e tle e be hlatse ya ka ya go ba latofatša.+
20 Gobane ke tla ba iša nageng yeo ke enetšego borakgolokhukhu ba bona ka yona,+ yeo e elago maswi le dinose;+ ba tla ja ba khora+ ba ba ba nona+ gomme ba retologela go medimo e mengwe.+ Ba tla e hlankela, ba se sa ntlhompha ba ba ba roba kgwerano ya ka.+
21 E tla re ge bošula le ditlalelo tše dintši di ba wela,+ koša ye e tla araba pele ga bona e le hlatse, ka ge e se ya swanela go lebalwa megopolong ya bana ba bona, gobane ke tseba gabotse tshekamelo+ yeo ba nago le yona lehono, pele ke ba iša nageng yeo ke ba enetšego ka yona.”
22 Ka gona Moshe a ngwala koša ye lona letšatšing leo gore a e rute bana ba Isiraele.+
23 Ke moka a bea Joshua morwa wa Nuni+ gore e be moetapele, gomme a re go yena: “Eba le sebete gomme o tie matla,+ ka gobane ke wena o tlago go iša bana ba Isiraele nageng yeo ke ba enetšego ka yona,+ gomme nna ke tla dula ke na le wena.”
24 Ya re gateetee ge Moshe a feditše go ngwala mantšu ka moka a molao wo ka pukung,+
25 Moshe a laela Balefi, e lego barwadi ba areka ya kgwerano ya Jehofa,+ a re:
26 “Ge le tšea puku ye ya molao,+ le e bee ka thoko ga areka+ ya kgwerano ya Jehofa Modimo wa lena gomme e dule moo e le hlatse ya go le latofatša.+
27 Gobane nna ke tseba gabotse borabele+ bja lena le go ba ga lena le melala e methata.+ Ge e ba lehono le ge ke sa phela le lena le dutše le rabela go Jehofa,+ gona le tla rabela kudu gakaakang ka morago ga ge ke hwile!
28 Kgobokeletšang banna ba bagolo ka moka ba meloko ya lena le bahlankedi ba lena+ go nna gomme ke bolele le bona ba theeditše mantšu a, ke be ke tšee magodimo le lefase e le dihlatse tša go ba latofatša.+
29 Ka gobane ke tseba gabotse gore ka morago ga ge ke hwile le tlo senya,+ gomme le tlo aroga tseleng yeo ke le laetšego yona; mehleng e tlago le tlo welwa ke bošula+ ka gobane le tlo dira tše mpe mahlong a Jehofa gore le mo kgopiše ka mediro ya diatla tša lena.”+
30 Ke moka Moshe a botša phuthego ka moka ya Isiraele mantšu ka moka a koša ye e mo theeditše, a re:+
mailto:?body=Bala Beibele Inthaneteng%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D5%26Chapter%3D31%26wtlocale%3DSE%26srcid=share⊂ject=Bala Beibele Inthaneteng